| *Sleeping Dogs* |
| --- |
|  |
| Kūrėjas | United Front GamesSquare Enix London |
| Leidėjas | Square EnixBandai Namco Games (Australija ir Naujoji Zelandija) |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | 2012 m. rugpjūčio 14 d. |
|
| Žanras (-ai) | Veiksmo-nuotykių |
| Režimas | Vieno žaidėjo |
|
| Reitingai | ACB: MA15+BBFC: 18CERO: ZESRB: M – MaturePEGI: 18USK:18 |
| **Platforma** | Microsoft Windows, PlayStation 3, PlayStation 4, Xbox 360, Xbox One |
| Versija |  |
| Variklis | Nuosavas su Havok fizika |
| Reikalavimai |  |
| Platinimas | Optinis diskas, parsisiuntimas internetu |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys |  |
|  |

**Sleeping Dogs** – 2012 m. atvirojo pasaulio veiksmo-nuotykių kompiuterinis žaidimas, sukurtas studijų „United Front Games" ir „Square Enix London". Išleistas „Square Enix" ir „Bandai Namco Games" operacinei sistemai Microsoft Windows bei žaidimų konsolėms PlayStation 3 ir Xbox 360. Veiksmas vyksta Honkonge, pasakojama apie tai, kaip Honkongo kilmės JAV policininkui po priedanga Vei Šenui paskiriama infiltruotis į *Sun On Yee* triados organizaciją.

Apžvalga
--------

„Sleeping Dogs" yra veiksmo-nuotykių žaidimas, žaidžiamas iš trečiojo asmens perspektyvos. Žaidėjas valdo veikėją *Wei Shen*, kinų-amerikiečių kilmės policijos pareigūną, kuris infiltruojasi į *Sun On Yee* triados organizaciją. Pirmosios žaidimo misijos apima linijinio siužeto veikėjo valdymo apmokymus.

Po šių misijų žaidėjui suteikiama visiška klaidžiojimo po miestą laisvė. Žaidime koncentruojamasi ties Šeno kovos, šaudymo ir parkour sugebėjimais bei turimais prietaisais, kurie gali praversti kovoje arba žvalgymesi po miestą. Žaidėjai turi vykdyti pagrindines ir šalutines misijas bei užsiimti kitokia veikla, norėdami atrakinti naują žaidimo turinį ir toliau tęsti istoriją, bet jie taip pat gali bastytis po atvirą pasaulį ir užsiimti tiek legalia, tiek nusikalstama veikla. Pastaroji gali pakurstyti policijos atsaką, kurio intensyvumą reguliuoja vadinamoji angl. *heat* ('karštis') sistema, kuri rodoma žaidimo sąsajos displėjuje *heads-up display* (HUD). Jame taip pat matomi įvairūs objektai, svarbiausios vietos (prieglobsčiai, kontaktų punktai ir kt.) bei paties Šeno padėtis miesto minižemėlapyje. Žaidimas pasižymi vaidmenų žaidimams būdinga mechanika, kuri remiasi trijų tipų patirties taškų (XP) rinkimu: *Triad XP, Face XP, Police XP*. Be misijų vykdymo, jų gaunama užsiiminėjant grumtynėmis, vairuojant ar lenktyniaujant. Atrakindamas naujų veikėjo statistikos taškų, žaidėjas gali tobulinti veikėjo sugebėjimus, bei gauti žaidėjo pasiekimų.

Kūrimas
-------

„Sleeping Dogs" užsitęsęs kūrimo laikotarpis prasidėjo 2008 m. Apie žaidimą, kaip „True Crime" serijos tęsinį, viešai pranešta 2009 m. bet 2011 m. projekto kūrimas buvo nutrauktas bendrovės „Activision Blizzard" dėl pakartotinų išleidimo atidėliojimų ir biudžeto sunkumų. Po šešių mėnesių teises į žaidimo platinimą įsigijo „Square Enix", bet kadangi nebuvo įsigyta „True Crime" intelektinė nuosavybė, žaidimą teko pervadinti, pasirinktas „Sleeping Dogs" pavadinimas. Kūrimo eigoje studijos „United Front" personalas lankėsi Honkonge su tikslu surinkti miesto vaizdinės ir garsinės medžiagos.

Spin-off
--------

„Triad Wars" yra „Sleeping Dogs" spin-off ir antroji „Sleeping Dogs" serijos dalis. Žaidimą ketinama išleisti 2015 m. pradžioje. Žaidimas pasižymės tradiciniais MMO elementais, pagrindinis tikslas jame bus paimti valdžią triadų kriminaliniame pasaulyje.

Išnašos
-------

1. ↑  Crecente, Brian (2012-06-06). „'Sleeping Dogs' explores the very real, very brutal world of the Triads". *Polygon*. Nuoroda tikrinta 2014-08-11.
2. 1 2 3  Moriarty, Colin (2012-08-14). „Sleeping Dogs Review". *IGN*. Ziff Davis. Nuoroda tikrinta 2012-08-20.
3. ↑  Petit, Carolyn (2012-08-14). „Sleeping Dogs Review". *GameSpot*. CBS Interactive. Nuoroda tikrinta 2012-08-20.
4. ↑  „Sleeping Dogs interview: 'Open world is by far the most challenging genre'". *Computer and Video Games*. 2012-08-29. Nuoroda tikrinta 2014-06-07.
5. ↑  Nutt, Christian (2011-08-01). „News — Square Enix Nabs Rights To True Crime: Hong Kong From Activision". *Gamasutra*. UBM Tech. Nuoroda tikrinta 2012-02-08.
6. 1 2  Makuch, Eddie (2014-09-23). „Sleeping Dogs Dev Reveals PC Open-World Action Game Triad Wars". *PC Gamer*. Nuoroda tikrinta 2014-09-23.

Nuorodos
--------

* Oficiali svetainė